ฝัน / เปลี่ยน / โลก
ตอน

| ตอน | กำกับโดย | เขียนโดย | วันฉายเดิม |  |
| --- | --- | --- | --- | --- |
| 1 | ภาส พัฒนกำจร | ภาส พัฒนกำจร, รัชกร โพธิโต, ภากร จุ่งรุ่งเรือง และ สืบพงศ์ ศรีหะไตร | 6 เมษายน 2557 (2557-04-06) |  |
 “ต้น” เด็กหนุ่มผู้มีความต้องการเปลี่ยนแปลงประเทศ โดยก่อตั้งองค์กรที่รวบรวมผู้มีความสามารถจากสาขาวิชาต่าง ๆ เข้าไว้ด้วยกัน เพื่อร่วมกันแก้ไขประเทศตั้งแต่ในมหาวิทยาลัย เมื่อเขาผ่านเข้าเรียนชั้นปีที่ 1 คณะสังคมวิทยา แห่งมหาวิทยาลัยราษฎรด้วยคะแนนสูงสุดเป็นอันดับหนึ่ง ด้วยความเป็นคนมั่นใจในตนเอง และพูดจาตรงไปตรงมา จนเป็นเหตุให้ต้นกลายเป็นตัวปัญหาของเพื่อน ๆ ในกิจกรรมรับน้อง เพราะไม่เห็นด้วยกับกิจกรรมรับน้องที่รุนแรง ไร้เหตุผลของกลุ่มพี่ว๊าก แต่ก็ยังมี “เต็ง” รูมเมทของต้นที่คอยช่วยเหลือ ต้นไปเข้าหากลุ่มรุ่นพี่ที่ไม่ชอบการว๊ากเพื่อให้มาจัดรับน้องอีกระบบหนึ่งที่ไม่ว๊าก ทำให้คณะของเขาแตกแยกกันเป็นสองฝั่งระหว่างพวกที่เอาว๊ากและไม่เอาว๊าก ต้นและเต็ง จึงต้องหาทางออกของความขัดแย้งให้ได้ ก่อนที่พิธีรับน้องจะจบลงและไม่มีใครพูดถึงเรื่องนี้อีก
| 2 | ภาส พัฒนกำจร | ภาส พัฒนกำจร, รัชกร โพธิโต, ภากร จุ่งรุ่งเรือง และ สืบพงศ์ ศรีหะไตร | 13 เมษายน 2557 (2557-04-13) |  |
 หลังจากต้นเล่าความฝันของเขาให้เต็งฟัง ทั้งสองจึงร่วมกันตั้งกลุ่ม เดอะเชนจ์คอมปานี (The Change Company) และต้องการให้เป็นชมรมในมหาวิทยาลัย เพื่อสิทธิในการมีส่วนร่วมต่าง ๆ ซึ่งมีความสำคัญต่อการเปลี่ยนแปลงต่อไป แต่องค์กรบริหารนักศึกษาแห่งมหาวิทยาลัยราษฎร์ (อบร.) ที่มี “พล” เป็นนายก อบร. ไม่ผ่านโครงการตั้งชมรมของต้น เนื่องจากต้องจำกัดจำนวนชมรมตามงบประมาณที่ได้รับ และมี 2 ชมรมใหม่ที่รอแทนที่ 2 ชมรมเดิมที่ไม่มีผลงานดีเด่น ต้นเชื่อว่ามีความไม่ชอบเกิดขึ้น จึงหันไปช่วย 2 ชมรมที่กำลังถูกยุบ ขณะไปขอพิจารณาจากสภานักศึกษา ทั้งสองได้พบกับ “เน” สาวคณะนิติศาสตร์ ที่มุ่งมั่นแก้กฏการใช้พลังงานและสิ่งแวดล้อมของนักศึกษา ต้นจึงชวนเธอมาเป็นสมาชิกในกลุ่ม หลังจากนั้นทั้งสามคนก็พบกับ “พี่วี” หัวหน้าชมรมบอร์ดเกม และร่วมมือกับอีกชมรมหนึ่งคือ ชมรมอาสาพัฒนาคุณธรรม เพื่อหาข้อแก้ต่างให้สภานักศึกษา อบร. พิจารณาอีกครั้งจนประสบความสำเร็จ ชมรมบอร์ดเกมจึงกลายเป็นที่ทำการกลุ่มเดอะเชนจ์ไปโดยปริยาย รวมไปถึงพี่วี ก็เข้ามาเป็นสมาชิกกลุ่มเช่นกัน
| 3 | ภาส พัฒนกำจร | ภาส พัฒนกำจร, รัชกร โพธิโต, ภากร จุ่งรุ่งเรือง และ สืบพงศ์ ศรีหะไตร | 20 เมษายน 2557 (2557-04-20) |  |
 เมื่อกลุ่มเดอะเชนจ์คอมปานี (The Change Company) มีสมาชิกจำนวนหนึ่งแล้ว ต้นก็ต้องการโปรโมทกลุ่มของตนเองให้เป็นที่รู้จักของนักศึกษาในมหาวิทยาลัยผ่านรายการในช่องทีวีมหาวิทยาลัยหรือ R Channel แต่ด้วยความห้าวของต้นที่ไปวิพากษ์การทำงานของคณะนิเทศ โชคยังดีที่ “ต่าย” นักศึกษาคณะนิเทศศาสตร์ชั้นปีที่ 2 เสนอให้โอกาสต้นในการทำรายการของตนเอง แล้วใช้เรตติ้งเป็นเครื่องพิสูจน์ พร้อมทั้งอาสาช่วยในเรื่องเทคนิค เมื่อทุกอย่างเข้าทาง กลุ่มเดอะเชนจ์ก็เริ่มทำรายการของตน โดยยึดความคิดว่าต้องเป็นเนื้อหาที่คนคณะอื่น ๆ ให้ความสนใจ ถึงแม้รายการเทปแรกของพวกเขาจะพ่ายแพ้ยับเยิน แต่สิ่งที่เกิดขึ้นคือ คนในคณะนิเทศกระตือรือร้นที่จะแข่งขันมากขึ้น ต้นชวนทุกคนไปยังบ้านของเขา เพื่อคิดหาไอเดียทำรายการที่สอง และก็เกิดไอเดียขึ้นว่าจะทำรายการ เรื่องสยองขวัญในมหาวิทยาลัย ซึ่งพวกเขามั่นใจอย่างยิ่งว่านอกจากเรตติ้งจะพุ่งกระฉูดแล้ว ยังสามารถเปลี่ยนอะไรบางอย่างในมหาวิทยาลัยได้ด้วย
| 4 | ภาส พัฒนกำจร | ภาส พัฒนกำจร, รัชกร โพธิโต, ภากร จุ่งรุ่งเรือง และ สืบพงศ์ ศรีหะไตร | 27 เมษายน 2557 (2557-04-27) |  |
 หลังจากที่ต้นได้ออกมาแถลงการณ์นโยบายเปลี่ยนแปลงมหาวิทยาลัย เพื่อเชิญชวนนักศึกษาคนอื่น ๆ ร่วมกันเปลี่ยนแปลงมหาวิทยาลัย ทำให้ต้นได้เข้าไปมีส่วนร่วมหาวิธีแก้ไขปัญหาความไม่เท่าเทียมกัน ของการงานจัดงานบายเนียร์คณะวิศวะ ที่ฝ่ายของ “ชะ” พิธีกรรายการชื่อดัง บอกว่าคนหมู่มากในคณะต้องการงานปาร์ตี้ที่เลิศหรูอลังการ จน “กา” นักเรียนทุนและเพื่อนที่ฐานะไม่เอื้อพอที่จะจ่ายค่าจัดงาน ต้นหมั่นไส้ “ชะ” ตั้งแต่แรกพบ ในเมื่อคุยกันไม่รู้เรื่อง ต้นจึงทำคลิปแบล็คเมล์ชะ เพื่อบังคับให้ชะจัดการประชุมเพื่อหามติกับคนทั้งคณะอีกครั้ง โดยต้องเปิดโอกาสให้ฝั่งของกาได้พูด เพื่อความเท่าเทียมของการออกความเห็น ถึงสุดท้ายต้นจะพบว่าพวกเขาไม่สามารถเปลี่ยนมติของคณะได้ก็ตาม
| 5 | ภาส พัฒนกำจร | ภาส พัฒนกำจร, รัชกร โพธิโต, ภากร จุ่งรุ่งเรือง และ สืบพงศ์ ศรีหะไตร | 4 พฤษภาคม 2557 (2557-05-04) |  |
 เกิดเหตุการณ์ไม่คาดคิด เมื่อภาพถ่ายอนุสาวรีย์อาจารย์ไพศาล อดีตอธิการบดีมหาวิทยาลัย ศีรษะขาดถูกกระจายอย่างรวดเร็วผ่านเครือข่ายโซเชียลเน็ตเวิร์ค ทาง อบร. จึงต้องมาขอความช่วยเหลือจากกลุ่มเดอะเชนจ์คอมปานี (The Change Company) ให้ช่วยตามหาผู้ก่อเหตุ ต้นตามสืบจนไปพบกับ “กันย์” สาวหัวก้าวหน้าผู้มีความคิดแนวเสรีนิยมสุดโต่ง ที่เป็นทั้งผู้ต้องสงสัยและผู้ให้เบาะแสแก่ต้น เดอะเชนจ์ได้ตามสืบจนพบคนร้าย ส่วนต้นเหตุของเรื่องมาจากการคอร์รัปชั่นเงินที่นำมาสร้างอนุสาวรีย์ในอดีต โครงสร้างของอนุสาวรีย์จึงไม่แข็งแรง ซึ่งเหตุการณ์ดังกล่าวเชื่อมโยงไปถึงการกระทำของพี่วีและเพื่อนที่ผิดหวังกับระบบมหาวิทยาลัยจนก่อเหตุมากมาย รวมถึงทำให้อนุสาวรีย์ อ.ไพศาลศีรษะหลุดลงมาครั้งหนึ่งแล้ว
| 6 | ภาส พัฒนกำจร | ภาส พัฒนกำจร, รัชกร โพธิโต, ภากร จุ่งรุ่งเรือง และ สืบพงศ์ ศรีหะไตร | 11 พฤษภาคม 2557 (2557-05-11) |  |
 ช่วงปิดเทอมทาง อบร. ให้กลุ่มเดอะเชนจ์คอมปานี (The Change Company) เดินทางไปดูงานการใช้งบประมาณของชมรมอื่น ซึ่ง "ต้น" คิดว่าเป็นการใช้งบเกินจำเป็น จึงเสนอจัดเป็นค่ายของกลุ่มตนเอง โดยไปจัดค่ายสร้างฝันให้เด็ก ๆ ที่หมู่บ้านของเต็ง โดยมี “เกษม” ตัวแทนจาก อบร. ตามไปตรวจสอบค่าย ถ้าหากค่ายไม่ผ่านเกณฑ์ชมรมบอร์ดเกมจะต้องถูกยุบ ในตอนแรกเหมือนจะไปได้ด้วยดี แต่ความเชื่อมั่นของต้น มีมากเกินไปจนสร้างความขัดแย้งให้กับครอบครัวของเด็กในค่าย เพื่อนทุกคนจึงร่วมมือกันแก้ไขปัญหาที่เกิดขึ้นให้ผ่านไปได้ด้วยดี และทำให้ต้นรับรู้ความผิดพลาดของตนเอง ที่เชื่อมั่นในตนเองมากเกินไป และไม่ยอมฟังคนอื่น ซึ่งเขาได้รับรู้ถึงความห่วงใยของเพื่อน ๆ จากเหตุการณ์ในครั้งนี้
| 7 | ภาส พัฒนกำจร | ภาส พัฒนกำจร, รัชกร โพธิโต, ภากร จุ่งรุ่งเรือง และ สืบพงศ์ ศรีหะไตร | 15 พฤศจิกายน ค.ศ. 2012 (2012-11-15) |  |
 เปิดเทอมใหม่ ต้นนำความคิดจัดงานแสดงผลงานนักศึกษาไปเสนอกับสภานักศึกษา และ อบร. ซึ่งก็ผ่านการพิจารณาอย่างราบรื่น ขณะที่ทุกคนในกลุ่มเดอะเชนจ์คอมปานี (The Change Company) กำลังเตรียมงานอยู่นั้น ทางอธิการบดีมหาวิทยาลัย “สุรพล” ได้เสนอตัวเข้ามาจัดงานทั้งหมดเองให้ยิ่งใหญ่กว่า โดยใช้งบประมาณของมหาวิทยาลัย และจะชวนคณาจารย์จากต่างมหาวิทยาลัย รวมถึงนักเรียนเข้ามาชมงานด้วย แต่ต้นรู้เรื่องที่สุรพลจะใช้งานนี้เพื่อผลประโยชน์ทางการเมืองกับพรรคของพ่อ ต้นยอมไม่ได้ จึงใช้วิธีลงคะแนนเสียงจากนักศึกษาเพื่อความยุติธรรม แต่สุดท้ายก็สู้ไม่ได้ เย็นวันนั้น พ่อมาพบต้นเพื่อบอกให้ยุบกลุ่มเดอะเชนจ์ ต้นโกรธพ่อมาก แต่ไม่รู้จะต่อสู้ด้วยวิธีไหน จึงพยายามทำลายป้ายประชาสัมพันธ์ที่มีรูปสุรพล และพ่อของเขาอยู่ร่วมกัน ขณะที่เต็งพยายามจะห้ามต้น เหตุการณ์กลับกลายเป็นแย่ลงกว่าเดิม เมื่อนั่งร้านล้มไปทับซุ้มต่าง ๆ ที่ได้จัดเตรียมไว้ ทางมหาวิทยาลัยจึงสั่งห้ามต้นยุ่งกับการจัดงานอีก นอกจากนี้ข่าวที่ต้นเป็นลูกนักการเมือง และเคยเผาโรงเรียนก็แพร่กระจายไปทั่วมหาวิทยาลัย ต้นรู้สึกผิดมากจึงเล่าความจริงให้เพื่อนฟังว่า พ่อกับแม่ของเขาทะเลาะกันเพราะเรื่องการเมืองของพ่อ เขาจึงออกมาอยู่กับแม่จนแม่เสียชีวิต พ่อจึงส่งต้นเข้าเรียนโรงเรียนประจำชายล้วนที่มีแต่ลูกคนรวย ที่ไม่เคยรับรู้ความจริงบนโลก ต้นเกลียดโรงเรียนนี้เลยเผาโรงเรียน จึงทะเลาะกับพ่ออย่างหนัก น้าจึงรับเขามาอยู่ด้วย พี่วีฟังเรื่องของต้นก็ถามย้ำเรื่องการตั้งกลุ่ม ต้นตอบไปว่าต้องการหาเพื่อนที่พร้อมร่วมทุกข์ร่วมสุขด้วยกัน เพื่อจัดการเปลี่ยนแปลงระบบสังคมให้ทุกคนมีความสุขโดยไม่ต้องเอาเปรียบผู้อื่น ซึ่งแตกต่างจากสิ่งที่พ่อเคยสอน
| 8 | ภาส พัฒนกำจร | ภาส พัฒนกำจร, รัชกร โพธิโต, ภากร จุ่งรุ่งเรือง และ สืบพงศ์ ศรีหะไตร | 25 พฤษภาคม 2557 (2557-05-25) |  |
 ต้นได้รับความห่วงใยจากเพื่อน ๆ ในกลุ่มจนมีกำลังใจกลับมาสู้อีกครั้ง เพื่องานของนักศึกษาอย่างแท้จริง ต้นขอความร่วมมือจากสมาชิกชมรมต่าง ๆ ลงชื่อในหนังสือพิจารณาการถอดถอนคำสั่งของอธิการบดี ซึ่งการพิจารณาจะเริ่มขึ้นในอีก 7 วัน พวกต้นจึงมีเวลาในการเตรียมงานอีก 7 วัน ในวันประชุม ต้นให้เต็งพูดเกี่ยวกับประโยชน์ของการจัดงานโดยนักศึกษาเอง ผลที่ออกมาคือ ต้นสามารถจัดงานต่อได้ แต่ไม่มีใครรู้ว่ามาจากความช่วยเหลือของชะ ซึ่งมีพ่อมีเส้นสายกับสมาคมศิษย์เก่าที่เป็นผู้ลงคะแนน บรรยากาศในงาน Expo แสดงผลงานนักศึกษาเต็มไปด้วยความสนุกสนาน และถือได้ว่าเป็นงานของนักศึกษาทุกคนอย่างแท้จริง เพราะทุกคนได้เข้ามามีส่วนร่วมในกิจกรรมต่าง ๆ รวมถึงสมาชิกชุมชนในละแวกใกล้เคียงมหาวิทยาลัยด้วย
| 9 | ภาส พัฒนกำจร | ภาส พัฒนกำจร, รัชกร โพธิโต, ภากร จุ่งรุ่งเรือง และ สืบพงศ์ ศรีหะไตร | 1 มิถุนายน 2557 (2557-06-01) |  |
 เนสังเกตว่าต่าย มีท่าทีกลุ้มใจในเรื่องบางอย่างอยู่ แต่ต่ายก็พยายามปิดกั้นตัวเองไม่อยากให้ใครมายุ่งเรื่องของตน จนเผลอพูดแรง ๆ ใส่เนไป สมาชิกที่เหลือเห็นดังนั้น จึงวางแผนที่จะให้สองคนคืนดีกัน แผนเริ่มต้นที่ตอนค่ำที่ห้องชมรมบอร์ดเกม ขณะที่ “เกษม” สมาชิกสภานักศึกษาที่นำเอกสารมาให้ต้นแก้ไข แต่เมื่อเกษมเปิดประตูออกไปจากห้อง บานประตูก็เปิดไม่ออก ทุกคนจึงติดอยู่ในห้อง ระหว่างรอช่างซ้อมประตู พี่วีเลยได้โอกาสชวนทุกคนมาเล่นบอร์ดเกมด้วยกัน ซึ่งรูปแบบของเกมจะทำให้ทุกคนได้รู้จักกันมากขึ้น
| 10 | ภาส พัฒนกำจร | ภาส พัฒนกำจร, รัชกร โพธิโต, ภากร จุ่งรุ่งเรือง และ สืบพงศ์ ศรีหะไตร | 8 มิถุนายน 2557 (2557-06-08) |  |
 การเลือกตั้งในมหาวิทยาลัย อบร. กำลังจะเริ่มต้นขึ้น แต่ทุกปีจะประสบปัญหานักศึกษามาลงคะแนนเสียงน้อยลงเรื่อย ๆ และพรรคของพลเป็นพรรคเดียวที่ลงสมัคร ซึ่งปีก่อนก็เป็นการรับรองสถานะพรรคของพล ไม่ใช่การเลือกตั้ง เพราะพรรคอื่น ประสบปัญหาด้านกระบวนการสมัคร กลุ่มเดอะเชนจ์คอมปานี (The Change Company) จึงลงมาทำหน้าที่เป็น กกต. ในการเลือกตั้งครั้งนี้ การเลือกตั้งครั้งนี้มีทั้งหมด 7 พรรค กกต. ร่วมกันรณรงค์ทำสื่อต่าง ๆ เพื่อประชาสัมพันธ์ให้จำนวนนักศึกษามาเลือกตั้งเพิ่มมากขึ้น รวมถึงพรรคต่าง ๆ ก็ทำสื่อประชาสัมพันธ์นโยบายของตนเองเช่นกัน ผลโพลออกมาว่าพรรคของพล จะชนะมากกว่า 50% ต้นจึงให้หัวหน้าพรรคหนึ่งออกมาแฉการทำงานที่ผ่านมาพรรคของพล และยังหันไปช่วยพรรคของ “แก้ว” อีกด้วย เพราะต้นรู้ข้อมูลที่พลเคยเป็น กกต. ที่ประสบความสำเร็จมาก่อน แต่หันไปเป็น อบร.เพื่อประโยชน์บางอย่าง
| 11 | ภาส พัฒนกำจร | ภาส พัฒนกำจร, รัชกร โพธิโต, ภากร จุ่งรุ่งเรือง และ สืบพงศ์ ศรีหะไตร | 15 มิถุนายน 2557 (2557-06-15) |  |
 การเลือกตั้งครั้งแรกพรรคของพลชนะ แต่ยังไม่เกิน 50% จึงต้องเลือกตั้งอีกครั้ง แต่ลดจำนวนเหลือ 4 พรรค ต้นออกจากการเป็น กกต. เพื่อเข้าไปเป็นสมาชิกพรรคของแก้วเต็มตัว พรรคแก้วประชุมหาข้อมูลผู้มาลงคะแนนเสียง เพื่อหาวิธีเพิ่มคะแนนให้กับพรรค แต่พรรคของพล มักจะนำอยู่หนึ่งก้าวเสมอ พรรคของแก้วจึงต้องเปลี่ยนรูปแบบสื่อให้เข้าถึงนักศึกษาง่ายขึ้น โดยที่ต้นยังใช้คนอื่นแฉเรื่องของพลต่อไปอย่างลับ ๆ การเลือกตั้งครั้งที่ 2 พรรคของพลก็ยังชนะเช่นเดิม แต่ก็ยังไม่ถึง 50% จึงต้องจัดการเลือกตั้งอีกครั้ง ซึ่งครั้งนี้เหลือเพียง 2 พรรคคือ พรรคของพล และพรรคของแก้ว ก่อนการโต้วาทีระหว่างสองพรรค มีคนมาทำลายป้ายหาเสียงของพรรคแก้ว ซึ่งแก้วบอกว่าเป็นผลจากการกระทำที่ไม่ดีของต้น ที่ยืมมือคนอื่นไปทำงานสกปรกแทน แก้วจึงให้ต้นขึ้นโต้วาทีแทน ซึ่งก็ไม่ทำให้ผิดหวัง ต้นพูดได้ดีจนทุกคนที่เข้าร่วมงานตบมือให้อย่างกึกก้อง ผลการเลือกตั้งครั้งสุดท้าย พรรคของพลชนะ 53% โดยมีคนมาลงคะแนนเสียงทั้งหมด 78%
| 12 | ภาส พัฒนกำจร | ภาส พัฒนกำจร, รัชกร โพธิโต, ภากร จุ่งรุ่งเรือง และ สืบพงศ์ ศรีหะไตร | 22 มิถุนายน 2557 (2557-06-22) |  |
 น้องสาวของเต็ง มาสอบตรงที่มหาวิทยาลัยราษฎร ทำให้ทุกคนได้รับรู้ว่ามหาวิทยาลัยของพวกเขากำลังเข้าสู่แผนปฏิรูปหรือ R-reform โดยจะรับนักศึกษาเพิ่ม และปรับปรุงสถานที่ต่าง ๆ เพื่อรองรับจำนวนนักศึกษาที่เพิ่มขึ้น รวมถึงการสร้างหอพักแทนที่พื้นที่ชุมชนในปัจจุบัน ซึ่งการปรับปรุงดังกล่าวนำไปสู่การคอร์รัปชั่นได้อย่างง่ายดาย แม้แต่อาจารย์บางท่านก็ไม่พอใจนโยบายใหม่นี้ เพราะจะทำให้ดูแลนักศึกษาไม่ทั่วถึง ต้นและเพื่อนในกลุ่มเห็นด้วยที่ต้องหยุดยั้งแผนการนี้เป็นงานสุดท้ายของปีการศึกษานี้
| 13 | ภาส พัฒนกำจร | ภาส พัฒนกำจร, รัชกร โพธิโต, ภากร จุ่งรุ่งเรือง และ สืบพงศ์ ศรีหะไตร | 29 มิถุนายน 2557 (2557-06-29) |  |
 ครั้งนี้ทั้งสภานักศึกษา อบร. และกลุ่มเดอะเชนจ์คอมปานี (The Change Company) ได้หันมาร่วมมือกัน แต่ทั้งสองกลุ่มไม่สามารถทำงานอย่างโจ่งแจ้งได้ จึงมอบหมายเป็นหน้าที่ของกลุ่มเดอะเชนจ์ทั้งหมดเริ่มหาข้อมูลจากเหล่าอาจารย์ตามเอกสารโยกย้ายตำแหน่งในสภามหาวิทยาลัย ที่ได้จากสภานักศึกษา ในวันแถลงการปฏิรูปมหาวิทยาลัย ทำให้ได้รู้ว่าการประมูลโปรเจกต์ต่าง ๆ ยังไม่เรียบร้อย เมื่อกลุ่มของต้นสืบต่อไป ก็พบพิรุธการฮั้วประมูล แต่ยังหาหลักฐานไม่ได้จึงไปขอความช่วยเหลือจาก “วิชัย” รองอธิการบดี หลังจากนั้น สุรพลก็ถูกถอดออกจากตำแหน่ง โดยวิชัยขึ้นมาดำรงตำแหน่งแทน แต่แท้จริงแล้ววิชัยหลอกกลุ่มของต้นให้ช่วยดึง "สุรพล" ออกจากตำแหน่ง เพราะเขาเป็นตัวแทนของอีกกลุ่มพรรคการเมือง คนละพรรคกัน เมื่อเหตุการณ์ลงเอยเช่นนี้ ทั้งสามกลุ่มจึงพร้อมใจกันออกมาแถลงการณ์เคลื่อนไหวต่อต้านการปฏิรูปมหาวิทยาลัย เพื่อหาแนวร่วม แต่วิชัยก็ตอบโต้จนไม่มีใครสนใจ "พล" ตัดสินใจเผาป้ายปฏิรูป เพื่อสร้างความสนใจจนถูกปลดออกจากตำแหน่ง กลุ่มของต้นจึงออกมาใช้วิธีรวบรวมกลุ่มคนหลายร้อยคนที่เห็นด้วยแล้วตั้งเป็น ภาคีต่อต้านแผนปฏิรูปมหาวิทยาลัยราษฎร จนกลายเป็นข่าวใหญ่ "วิชัย" ใช้การจัดเวทีอภิปรายโต้เถียงยุติเรื่องดังกล่าว แต่วันที่จัดเวทีอภิปรายตรงกับวันสอบปลายภาค กลุ่มของต้น ต้องหาวิธีต่าง ๆ เพื่อเรียกให้คนมาฟังการอภิปรายมากที่สุด
| 14 | ภาส พัฒนกำจร | ภาส พัฒนกำจร, รัชกร โพธิโต, ภากร จุ่งรุ่งเรือง และ สืบพงศ์ ศรีหะไตร | 6 กรกฎาคม 2557 (2557-07-06) |  |
 การรณรงค์ต่าง ๆ ทั้งด้วยสื่อต่าง ๆ หรือโซเชียลเน็ตเวิร์ค ทำให้คนส่วนใหญ่สนใจเรื่องการปฏิรูปมากขึ้น ในวันจัดการอภิปราย ต้นขอความร่วมมือจากอาจารย์ที่ไม่เห็นด้วยกับการปฏิรูปให้ยกเลิกการสอบ และให้ "ชะ" จัดเตรียมลำโพงไปติดตั้งรอบมหาวิทยาลัย เพื่อให้ทุกคนได้รับฟังการอภิปรายอย่างทั่วถึง นอกจากนี้พลก็ไปรับข้อเสนอของ "วิชัย" เพื่อให้ตนได้กลับมาดำรงตำแหน่งเดิมอีกครั้งและใช้สิทธิของนายก อบร. ช่วยพวกต้นอีกแรง บนเวทีอภิปราย ต้น โต้อยู่กับ วิชัย ที่พูดถึงข้อดีต่าง ๆ นานาของการนำมหาวิทยาลัยออกนอกระบบ และการปฏิรูปก็เป็นเรื่องที่หลีกเลี่ยงไม่ได้เพื่อพัฒนามหาวิทยาลัย พวกต้นโต้กลับว่า การออกนอกระบบไม่ใช่สิ่งที่ผิด แต่กระบวนการที่ทำไม่ถูกต้อง ไม่โปร่งใส และยังละเลยการทำประชาพิจารณ์ที่ถูกต้อง พวกเขาต้องการให้ยกเลิกแผนไปก่อนเพื่อให้มีการทำประชาพิจารณ์จากสมาคมในมหาวิทยาลัยอย่างแท้จริง "วิชัย" ทำตัวไม่ถูก ทันใดนั้น สุรพลก็กลับมาพร้อมกับประกาศว่า เขาได้กลับมาดำรงตำแหน่งอีกครั้ง เพราะ "เน" ได้หลักฐานการปลอมใบเสนอราคาเพื่อเอาผิดสุรพลมาจากพ่อของต้น เขาขอยกเลิกแผนปฏิรูป และขอเลื่อนออกไปก่อน เพื่อหากระบวนการประชาพิจารณ์ที่เหมาะสม สุดท้ายแล้ว "พล" กลายเป็นสายจากพรรคของพ่อต้น ซึ่งพลเคยมีแนวคิดเดียวกับต้น แต่เขาต้องการเปลี่ยนโดยการเข้าไปเปลี่ยนที่ภายในตัวปัญหาเอง นั่นคือการเข้าร่วมพรรคการเมืองแล้วค่อย ๆ เปลี่ยนจากข้างใน